CELEX: C2006/022/10
Language: sl
Date: 2006-01-28 00:00:00
Title: Zadeva C-394/05: Tožba Komisije Evropskih skupnosti proti Italijanski republiki, vložena dne  9. novembra 2005

28.1.2006   
            
            
               SL
            
            
               Uradni list Evropske unije
            
            
               C 22/5
            
         Tožba Komisije Evropskih skupnosti proti Italijanski republiki, vložena dne 9. novembra 2005
   (Zadeva C-394/05)
   (2006/C 22/10)
   Jezik postopka: italijanščina
   Komisija Evropskih skupnosti, ki jo zastopata D. Recchia in M. Konstantinidis, zastopnika, je dne 9. novembra 2005 na Sodišču Evropskih skupnosti vložila tožbo proti Italijanski republiki.
   Komisije Evropskih skupnosti Sodišču predlaga, naj:
   
               1.
            
            
               ugotovi, da Italijanska republika s tem, da je sprejela zakonodajno uredbo (decreto legislativo) št. 209 z dne 24. junija 2003 o prenosu v nacionalni pravni red določb Direktive 2000/53/ES (1) na način, ki je v nasprotju s to Direktivo, ni izpolnila obveznosti iz členov 2, točki 2 in 5; člena 3(5); člena 4(2)(a), v povezavi s Prilogo II; člena 5(1) do (4); člena 6(3)(a) in (4); člena 7(1) in (2); člena 8(3) in (4); člena 10(3) in člena 12(2) Direktive Evropskega parlamenta in Sveta 2000/53/ES z dne 18. septembra 2000 o izrabljenih vozilih;
            
         
               2.
            
            
               Italijanski republiki naloži plačilo stroškov postopka.
            
         Tožbeni razlogi in bistvene trditve
   Komisija Evropskih skupnosti je 7. novembra 2005 na Sodišču Evropskih skupnosti vložila tožbo zaradi ugotovitve, da Italijanska republika ni sprejela vseh potrebnih ukrepov za:
   
               —
            
            
               1. opredelitev izrabljenih vozil kot odpadkov in njihovo obdelavo v skladu s tistimi, ki so določene v Direktivi;
            
         
               —
            
            
               2. uvrstitev v zakonodajni uredbi o prenosu Direktive trikolesnih motornih vozil med izrabljena vozila;
            
         
               —
            
            
               3. jasno določitev, da morajo vsi nevarni materiali in sestavni deli, kot so navedeni v Prilogi II Direktive, odstranjeni iz vozil pred vsakršno nadaljnjo obdelavo;
            
         
               —
            
            
               4. določitev, če je to tehnično izvedljivo, zbiranja izrabljenih delov, odstranjenih med popravilom vozil, na primernih zbirnih centrih.
            
         
               —
            
            
               5. v povezavi z izdajo potrdila o uničenju, zagotovitev, da ta potrdila izdajajo pooblaščeni centri za obdelavo, kot to določa člen 6 Direktive. Izdajanje teh potrdil, kot izgleda, ni pogoj za odjavo iz javnega avtomobilskega registra (Pubblico Registro Automobilistico), kot to zahteva Direktiva;
            
         
               —
            
            
               6. zagotovitev, da proizvajalci nosijo vse, ali večji del, stroškov prenosa sistema neodplačne dostave izrabljenih vozil;
            
         
               —
            
            
               7. zagotovitev odstranitve nevarnih sestavnih delov izrabljenih vozil pred obdelavo;
            
         
               —
            
            
               8. zagotovitev prednosti recikliranju pred ostalimi oblikami predelave zadevnih vozil;
            
         
               —
            
            
               9. izključitev, da bi se posebne določbe Direktive, ki jih ta določa, prenesle na podlagi sporazumov v smislu člena 10 Direktive;
            
         
               —
            
            
               10. zagotovitev aktivnega sistema nadzora in ocenitev, ki je potreben za oceno doseganja ciljev, določenih v Direktivi na način, da se ti isti cilji lahko dosežejo do 1. januarja 2006;
            
         
               —
            
            
               11. določitev, da morajo podatki, ki jih morajo zagotoviti proizvajalci motornih vozil in sestavnih delov, ustrezati zahtevam obratov za obdelavo;
            
         
               —
            
            
               12. sprejem obveznosti rednega opazovanja doseženih rezultatov in posredovanje teh rezultatov pristojnim organom in Komisiji, in prav tako, sprejem obveznosti za pristojne organe, da sprejmejo predpise za preverjanje doseženih napredkov v okviru sporazumov;
            
         ni izpolnila obveznosti iz členov 2, točki 2 in 5; člena 3(5); člena 4(2)(a), v povezavi s Prilogo II; člena 5(1) do (4); člena 6(3)(a) in (4); člena 7(1) in (2); člena 8(3) in (4); člena 10(3) in člena 12(2) Direktive Evropskega parlamenta in Sveta 2000/53/ES z dne 18. septembra 2000 o izrabljenih vozilih.
   Komisija prav tako predlaga, naj se Italijanski republiki naloži plačilo stroškov postopka.
   
      (1)  UL L 269, 21.10.2000, str. 34.